Sweden's free school profits debate heats up - kuna ma ise lapsevanem ei ole, siis minu jaoks jäi koolikatsete ümber toimuv mõnevõrra kaugeks. Küll aga paneb mind jätkuvalt imestama, et kui muidu kõlbab rootslasi milles iganes esile tõsta, siis nende hariduspoliitika ei näi eestlaste seas erilist tähelepanu pälvivat. Kas sellepärast, et rootslased on väga edukalt teinud ruumi erasektorile koolide asutamiseks ja erakoole finantseeritakse võrdsetel alustel kohalike omavalitsuste poolt rajatud koolidega? Ükski lahendus ei ole täiuslik ja esimesed mõrad rootslast süsteemis on tänaseks ilmnenud, kuid see ei tähenda, et ennast õigustanud algatusest tasub loobuma hakata. Ei, pigem tuleb teha mõned muudatused ja puudused kõrvaldada. Igal juhul ei ole ma siiani veel märganud ühtegi tõsist argumenti, miks rootslased peaksid enda koolisüsteemi uuesti tsentraliseerima asuma. Kusjuures üks argument koolivaliku kitsendamiseks on, et erakoolide kohta ei koguta piisavalt statistikat kvaliteedikriteeriumite täitmise kohta, mis annab loomulikult võimaluse erakoole meedias nüpeldada. Ainus probleem on, et erakoolide esindusorganisatsiooni juht on teinud avaliku üleskutse hakata koguma informatsiooni, mis annaks võimaluse teha valikuid lähtuvalt kvaliteedist.